
Për shlyerjen e disa detyrimeve të ndërsjella të ndëRmarrjeve publike

Në mbështetje të nenit 100 të Kushtetutës dhe të nenit 12 të ligjit nr.9464, datë 28.12.2005 “Për Buxhetin e Shtetit të vitit 2006”, të ndryshuar, me propozimin e Ministrit të Financave, Këshilli i Ministrave

Vendosi:

1.  Ministrisë së Ekonomisë, Tregtisë dhe Energjetikës, në buxhetin e miratuar për vitin 2006, t’i shtohet shuma prej 158 000 000 (njëqind e pesëdhjetë e tetë milionë) lekësh, për shlyerjen e detyrimeve të prapambetura të ndërmarrjeve dhe minierave, në likuidim dhe konservim, ndaj KESH, sh.a.
2. Ministrisë së Punëve Publike, Transportit dhe Telekomunikacionit, në buxhetin e miratuar për vitin 2006, t’i shtohet shuma prej  1 070 500 000 (një miliard e shtatëdhjetë milionë e pesëqind mijë) lekësh, për shlyerjen e detyrimeve të ndërmarrjeve të ujësjellësve ndaj KESH, sh.a-së, si dhe shuma prej 100 000 000 (njëqind milionë) lekësh, për shlyerjen e detyrimeve të ujësjellësve  ndaj ISSH-së.
3. Ministrisë së Bujqësisë, Ushqimit dhe Mbrojtjes së Konsumatorit, në buxhetin e miratuar për vitin 2006, t’i shtohet shuma prej 71 500 000 (shtatëdhjetë e një milionë e pesëqind mijë) lekësh, për shlyerjen e detyrimeve të bordeve të kullimit të QTTTB-së, Lushnjë, ndaj KESH, sh.a-së.
4. Fondi prej 1 400 000 000 (një miliard e katërqind milionë) lekësh të përballohet nga fondi i kontigjencës, i planifikuar për vitin 2006.
5. Ngarkohen Ministria e Financave, Ministria e Ekonomisë, Tregtisë dhe Energjetikës, Ministria e Punëve Publike, Transportit dhe Telekomunikacionit, Ministria e Bujqësisë dhe e Mbrojtjes së Konsumatorit dhe ISSH-ja për zbatimin e këtij vendimi.
Ky vendim hyn në fuqi menjëherë. 

